[{"text_idx": "#000000", "text": "Mae Comisiwn y Senedd wedi talu costau'r wefan hon o arian cyhoeddus"}, {"text_idx": "#000002", "text": "Cyhoeddodd y llywodraeth Lafur heddiw na fydd yn bwrw ymlaen gyda chynlluniau i sefydlu ysgol feddygol yn y gogledd. Mynegodd ACau Plaid Cymru eu siom gyda\u2019r penderfyniad, y ceisiodd Llywodraeth Cymru ei gladdu ar wythnos olaf y tymor."}, {"text_idx": "#000006", "text": "\u201cMae\u2019r angen am ysgol feddygol ym Mangor yn glir, ac y mae Llywodraeth Cymru ei hun wedi cydnabod hyn. Ceisiodd Llywodraeth Cymru gladdu\u2019r ergyd hon i fyfyrwyr meddygol a chleifion yn y gogledd ar ddiwrnod olaf busnes y llywodraeth."}, {"text_idx": "#000007", "text": "\u201cBrad ar bobl Bangor, Arfon a\u2019r gogledd i gyd yw hyn. Bydd Plaid Cymru yn parhau i ymgyrchu dros greu ysgol feddygol yn y gogledd. Mae\u2019n gam pwysig o ran datblygu gwasanaeth iechyd diogel a chynaliadwy yng ngogledd Cymru, a datblygu gwasanaethau arbenigol y tu hwnt i goridor yr M4.\u201d"}, {"text_idx": "#000009", "text": "\u201cFe wyddom nad oes modd sefydlu ysgol feddygol dros nos, ond mae\u2019r cyhoeddiad hwn yn ergyd ddifrifol. Rydym wastad wedi bod o blaid cydweithio i gychwyn pethau, a dydy dweud y bydd myfyrwyr \u201cyn treulio mwy o amser yng ngogledd Cymru\u201d ddim yn ddigon da. Mae arnom angen myfyrwyr wedi eu lleoli yn y gogledd, mae ar ein GIG eu hangen, a rhaid i ni roi cychwyn ar bethau. Mae\u2019n amlwg nad oes gan y llywodraeth Lafur hon unrhyw uchelgais.\u201d"}, {"text_idx": "#000011", "text": "\u201cRwyf wedi dychryn ac yn flin gyda\u2019r cyhoeddiad hwn. Bu\u2019n ddealledig o\u2019r cychwyn cyntaf mai sefydlu ysgol feddygol i Fangor oedd bwriad Llywodraeth Cymru, ac y mae Gweinidogion Iechyd blaenorol Cymru wedi dweud wrthyf i ac eraill fod Bwrdd Iechyd Betsi Cadwaladr yn Fwrdd Iechyd Prifysgol oherwydd y byddai ysgol feddygol yn cael ei sefydlu mewn partneriaeth a\u0302\u2019r brifysgol ym Mangor.\u201d"}]